4 сӱрем

4 сӱрем (4 июль) — григориан кечышот почеш идалыкын 185-ше (кужемдыме ийлаште 186) кечыже. Идалык пытыме марте 180 кече кодеш.

 Пайрем да памятный дате-влак 
 , Эрыкан лийме кече
 , Соня Харальдсен королеван шочмо кечыже.
 , Королеван кечыже.
 , Гарибальди кече.
 , Конституций кече.
 , Геноцидыш логалше-влакым шарныме кече.
 , Еш кече.
 , Кугыжан кечыже.
 , Суд эксперт кече.
 , Эрык верч кредалше-влакын кечышт.

 Лӱмгече 
 Католик лӱм-влак: Берта, Изабелла, Ода/Одо, Ульрих.
 Танле (православный) лӱм-влак: Алексей, Анастасий, Анастасия, Антоний, Арчил, Афродисий, Василиса, Георгий, Дато, Иван, Иона, Келсий, Луарсаб, Максим, Марионилла, Никита, Николай, Павел, Руф, Терентий, Феодор, Юлиан, Юлий.

 Событий-влак 
Тугак ончо: :Категорий:Сӱрем тылзын 4 кечысе событий-влак
 1670 ий — Степан Разинын войскаже Астрахань олам руалтен налыныт. 
 1776 ий — УАШын независимость нерген декларацийыш кидым пыштыме. 

 Шочыныт 
Тугак ончо: :Категорий:Сӱрем тылзын 4 кечынже шочшо-влак
 1936 ий — Геннадий Пирогов (Макартук Геня), марий серызе, почеламутчо, журналист, Россий Серызе-влак ушемын йыжъеҥже (1998). 
 1941 ий — Валерий Борисович Голубев, журналист, шанче да мер пашаеҥ. Йошкар-Олашке 1973-шо ийыште  толын да «Марийская правда» газет редакцийыште тыршаш тӱҥалын. 1985-ше ийыште Марий кугыжаныш университетышке куснен,  парткомын секретарьже лийын, а вара политологий да философий кафедрын вуйлатышыже. Философий шанче кандидат. Валерий Борисович - Россий Федерацийысе политолог-влак ушемын Марий пӧлкажын вуйлатышыже. 
 1949 ий —  Наталья Сергеевна Морова, шанче да туныктыш пашаеҥ, Россий Федерацийысе кӱшыл школын сулло пашаеҥже. Козьмодемьянск олаште шочын. Кӱшыл шинчымашым Марий кугыжаныш педагогик институтышто налын да тыштак паша верым муын. 1983-шо ийыште педагогик да психологий факультетын деканже лийын. 100 наре шанче пашан авторжо. Тӱҥ шотышто Наталья Сергеевна йоча инвалид-влак  дене кылдалтше йодышым рашемдымаште тырша. Калык-влак кокласе информатизаций академийын академикше.
 1964 ий — Андрей Иванович Яшин, амалкалче, Марий Эл Республикысе асулымо сферын сулло пашаеҥже. Козьмодемьянск олаште шочын. 1996-шо ий гыч «Яна» ушемын вуйлатышыже. 

 Коленыт 
Тугак ончо: :Категорий:Сӱрем тылзын 4 кечынже колышо-влак

 Калык пале 
 Православий календарь почеш таче Юлианын кечыже. Тиде кечын писте пеледышым погат. Тыгак маныныт: кӧ писте пушеҥгылан эҥгекым ышта, мутлан укшыжым тодылеш – тудо кунам-гынат чодыраште йомеш.
 Марий калык пистым Шнуй пушеҥгылан шотла. Писте чыла чер деч утлаш полша, маныныт. Сандене Шнуй писте дек кумалаш миеныт, могай-гынат надырым пыштеныт. Южо кундемлаште писте йочам ыштен кертдыме ӱдырамашланат полша, маныныт: тидлан ӱдырамаш йӱдым шнуй верышке мийышаш да чара могыр дене пистыш кӱзышаш улмаш.


Категорий:4 сӱрем